open-index/open-wikipedia-markdown huggingface dataset:
Arkipäivän syyhy

**Arkipäivän syyhy** on porilaisen taiteilijaseura NYTE ry:n vuonna 1993 toteuttama kokonaisuus, johon sisältyi taidenäyttely ja performanssi. 

## Näyttely
*Arkipäivän syyhy* -näyttely oli esillä Poriginal galleriassa 17.4.-4.5.1993. Taiteilijaseura NYTE ry:ltä oli gallerian yläkerrassa esillä videoteoksia ja alakertaan taiteilijaseura oli kutsunut taiteilija Miina Äkkijyrkän. Äkkijyrkältä esillä oli lehmäaiheisia piirustuksia ja veistoksia. 

NYTE ry:n videoissa vanhat uskomukset, jokapäiväiset tottumukset sekä kuvitteelliset ainekset sekoittuivat keskenään. Näyttelytiedotteessaan nyteläiset kirjoittivat: "Arki on täynnä tapoja ja tottumuksia. Asioita, joita teemme sen kummemmin ajattelematta syytä. "Aina ennenkin on tehty niin". Kansanperinne, uskomukset, taikausko ja arkiset tavat muuntuvat ajan mittaan. Karhunpeijaiset, parantava reikävesi, myyttiset eläimet, arkipäiväiset terveyden ja mammonan loitsuamiset saavat uuden muodon viimeistään NYTEläisten käsittelyssä." Näyttelyssä olleiden videoiden musiikillisen osuuden teki nakkilalainen The World Mänkeri Orchestra EtnoPojat -yhtye.

## Performanssi
*Arkipäivän syyhy* -performanssi syntyi taiteilijaseura NYTE ry:n ja The World Mänkeri Orchestra EtnoPojat -yhtyeen yhteistyönä. Performanssi esitettiin Porin taidemuseossa 23.4.1993 ja sen kesto oli noin 25 minuuttia. NYTE ry:stä performanssissa esiintyivät Saija Hairo, Eija Hannus, Kaisu Koivisto, Kaisa Kukkasmäki, Marja-Leena Kukkasmäki, Erja Lehtonen, Henry Merimaa, Päivi Setälä (o.s. Mikkonen), Pia Puisto, Sinikka Santikko, Jari Sunnari ja Anna Teponoja. EtnoPojat -yhtye oli mukana performanssissa kokonaisuudessaan.

Performanssissa tarkasteltiin ihmisen kehittämiä tottumuksia sekä rituaaleja ja niiden ilmenemistä nykypäivän arkielämässä. Nyteläiset ovat haastetteluissa kertoneet tutkineensa esitystä varten mm. karhunpeijaisia, reikävedellä parantamista ja lasten loruleikkejä. EtnoPojat pyydettiin mukaan, koska yhtyeen musiikillisten ideoiden huomattiin sopivan yhteen performanssin perusajatuksen kanssa. Tiivistetysti nyteläisten mukaan performanssissa oli kysymys elämästä ja kuolemasta, ei pelkästään fyysisestä vaan myös tunteiden kuolemisesta. Performanssin esitteessä esityksen sisältöä avattiin seuraavasti: "Arkipäivän syyhy kertoo ihmisistä, meistä, jotka haluamme parantua syyhystä, ja voimasta, joka estää parantumisen. Se kertoo halustamme säröisämpään elämään pois arkipäivän syyhystä ja liiasta keveydestä: Haluamme viettää omaa karnevaalia, koettaa unohtaa syyhyn, mutta elämä on liian lyhyt, jotta oppisimme unohtamaan. Inhimillinen halumme miellyttää, vastata oletettuihin ja todellisiin odotuksiin vie meitä. Oma karnevaali saattaa jäädä lyhyeksi. On helppo tehdä kuten toisetkin, kyselemättä, helppo noudattaa käskyjä, kyselemättä."

## Lähteet

## Aiheesta muualla
Videotaltiointi performanssista, Porin taidemuseon arkistosivusto.
Zouzou

**Danièle Ciarlet**, joka tunnetaan taiteilijanimeltään **Zouzou** (s. 29. marraskuuta 1943 Blida, Ranskan Algeria), on ranskalainen malli, näyttelijä, laulaja sekä 1960-luvun ja 1970-luvun alun ikoni. Hänet tunnetaan pääroolistaan Éric Rohmerin vuoden 1972 elokuvassa *[[Rakkaus iltapäivällä]]*. Zouzoun uraa haittasi jatkuvasti hänen riippuvaisuutensa heroiiniin ja muihin huumeisiin. Hän meni kahdeksi vuodeksi huumevieroitukseen Antilleihin. 

## Lähteet

## Aiheesta muualla
Jäähäät

**Jäähäät** oli NYTE ry:n ja Mieskuoro huutajien yhteisperformanssi, joka esitettiin Porin kauppatorilla 2. maaliskuuta 1991. Performanssi kommentoi tuolloin ajankohtaisia Vilnan verilöylyn tapahtumia Liettuassa. Erään liettualaisen tytön alavartalo oli murskautunut panssarivaunun alle, ennen kuolemaansa hän suri sitä, ettei voisi tanssia omissa häissään. Performanssin ympäristö koostui torille pystyyn nostetuista ruumisarkuista, jotka asetettu ympyräksi. Ympyrän keskelle oli asetettu arkku, jossa riippui valkoinen hame. Itse performanssi koostui siitä, että morsioiksi ja sulhasiksi pukeutuneet esiintyjät siirtyivät keskusarkun ääreen. Tämän  jälkeen morsiot ja sulhaset tanssivat häävalssia. Huutajat säestivät performanssia laulullaan. Kriitikko Erkki Linnala kommentoi arviossaan performanssia älykkääksi, mutta myös kärsineen paikan ja ajan valinnasta. Performanssia oli toteuttamassa taiteilijaseura NYTE:stä taiteilijat Päivi Setälä, Rolf Lehtinen, Henry Merimaa, Veijo Setälä, Eija Hannus, Katja Rauhanen, Kaisu Koivisto, Marja-Leena Kukkasmäki, Sinikka Santikko, Irma Taivainen, Salla Syvänne, Pia Puisto, Jere Kuusinen.

## Lähteet

## Aiheesta muualla
* Videotaltiointi performanssista, Porin taidemuseon arkistosivusto
USS Harlan County (LST-1196)

**USS Harlan County** (runkonumero LST-1196) oli Yhdysvaltain laivaston Newport-luokan maihinnousualus.

## Valmistus

Alus tilattiin National Steel and Shipbuilding Corporationilta San Diegosta Kaliforniasta, missä köli laskettiin 7. marraskuuta 1970. Alus laskettiin vesille 24. heinäkuuta 1971 kumminaan Richard Capenin puoliso ja otettiin palvelukseen 8. huhtikuuta 1972 ensimmäisenä päällikkönään Vernon C. Smith.

## Palvelus
Palvelukseen oton jälkeen alus liitettiin Atlantin laivaston maihinnousujoukkoihin ja se läpäisi Panaman kanavan matkalla uuteen kotisatamaansa Little Creekiin Virginiaan. Seuraavina vuonsina alus osallistui erilaisiin harjoituksiin Yhdysvaltain itärannikolla ja Karibianmerellä sekä oli purjehduksilla Välimerellä.

Alus poistettiin palveluksesta 14. huhtikuuta 1995.

## Espanjan laivasto
Alus vuokrattiin Espanjalle, joka liitti sen laivastoonsa nimellä *Pizarro* (L42). Vuonna 1999 Yhdysvaltain hallitus myi aluksen Espanjalle, joka poisti sen palveluksesta 14. joulukuuta 2012. Joulukuussa 2013 ilmoitettiin aluksen mahdollisesta myynnistä Angolalle osana *Principe de Asturiaksen* myyntiä. Alusten myynti kuitenkin epäonnistui ja *Pizarro* myytiin romutettavaksi huhtikuussa 2016 noin miljoonalla dollarilla. Alus romutettiin toukokuusta marraskuuhun Cadizissa.

## Lähteet
*

### Viitteet
Kari Hämäläinen

**Kari Hämäläinen** (s. 28. huhtikuuta 1967) on suomalainen taloustieteilijä. Hän toimii johtavana tutkijana Valtion taloudellisessa tutkimuskeskuksessa (VATT). Aiemmin Hämäläinen on työskennellyt muun muassa Palkansaajien tutkimuslaitoksessa, taloustieteen vt. professorina Helsingin kauppakorkeakoulussa, valtioneuvoston kansliassa, Elinkeinoelämän tutkimuslaitoksessa, Jyväskylän yliopistossa sekä VATT:ssa johtavana ekonomistina ja tutkimusjohtajana. Hämäläinen on erikoistunut työmarkkinoiden ja työvoimapolitiikan kysymyksiin. Hän on Jyväskylän yliopiston dosentti.

Hämäläinen on koulutukseltaan taloustieteen tohtori. Hän väitteli tohtoriksi Warwickin yliopistosta vuonna 1999 otsikolla "The employment and unemployment effects of Finnish active labour market programmes".

## Lähteet
Fenyylipropanoliamiini

**Fenyylipropanoliamiini** eli **norefedriini** (C9H13NO) on aromaattisiin alkanoliamiineihin eli aminoalkoholeihin kuuluva orgaaninen yhdiste. Yhdistettä voidaan käyttää muun muassa allergisen nuhan hoitoon ja laihdutuslääkkeenä, mutta se on haittavaikutuksien vuoksi vedetty markkinoilta eräissä maissa. Suomessa sitä myydään valmistenimellä Rinexin.

## Ominaisuudet, valmistus ja käyttö
Huoneenlämpötilassa fenyylipropanoliamiini on kiteistä ainetta. Yhdiste on emäs, ja sen pK<sub>a</sub>-arvo on 9,44. Fenyylipropanoliamiini on sympatomimeettinen yhdiste ja sitoutuu adrenergisiin α- ja β-reseptoreihin. Se aktivoi keskushermostoa ja supistaa verisuonia. Vaikutukset ovat hieman vähäisempiä kuin efedriinillä. Fenyylipropanoliamiinia voidaan käyttää vähentämään nenän tukkoisuutta, koska se supistaa nenän limakalvoja ja vähentää siten turvotusta. 

Fenyylipropanoliamiinilla on myös ruokahalua vähentävä ominaisuus, minkä vuoksi sitä on käytetty laihdutuslääkkeenä. Tyypillisiä fenyylipropanoliamiinin aiheuttamia haittavaikutuksia ovat hermostuneisuus, unettomuus, huimaus ja pääkipu. Yhdisteen on havaittu kasvattavan aivoverenvuodon riskiä nuorilla naisilla, minkä vuoksi se vedettiin Yhdysvalloissa markkinoilta vuonna 2000 ja Kanadassa vuonna 2001. Huomiota on myös herättänyt fenyylipropanolin mahdollinen käyttö amfetamiinin valmistukseen.

Fenyylipropanoliamiinia valmistetaan lähtien propiofenonista. Ensimmäisessä vaiheessa propiofenonista muodostetaan oksimiinojohdannainen, joka pelkistetään vedyttämällä jalometallikatalyyttien läsnä ollessa fenyylipropanoliamiiniksi.

## Lähteet

## Aiheesta muualla
*Human Metabolome Database (HMDB): Phenylpropanolamine 
*Kyoto Encyclopedia of Genes and Genomes (KEGG): Phenylpropanolamine 
*ChemBlink: Norpseudoephedrine
Audio Fashion

**Audio Fashion** on japanilaisen laulaja Jin Akanishin neljäs studioalbumi. Se julkaistiin 22. kesäkuuta 2016. 

## Kappaleet
# Summer Kinda Love
# We the Fire
# Eat Ya Heart Out
# Can't Get Enough
# Pinocchio
# Mami Loca
# Only Human
# Episode
# From Her Mama (bonuskappale)

## Lähteet
Raudanvesi

**Raudanvesi** on Pohjois-Savossa Kajaanissa ja Sonkajärvellä sijaitseva järvi.

## Maantietoa
Järven pinta-ala on 910 hehtaaria eli 9,1 neliökilometriä. Se on 6,2 kilometriä pitkä ja 2,7 kilometriä leveä ja sillä on melko yhtenäinen järvenselkä. Järvi on luoteis-kaakko-suuntainen, mutta kaakossa Sokoniemi jakaa järven kaakkoispään Etelälahteen ja Sokolahteen. Luoteispään erityispiirre on Peijonniemi.

Järvessä on laskettu olevan 27 saarta. Niiden yhteispinta-ala on viisi hehtaaria, mikä on noin 0,5 % järven kokonaispinta-alasta. Saarista 24 yli aarin ja loput kolme ovat alle aarin kokoisia. Pohjoisrannassa Huilunniemen edustalla sijaitsee niistä Huilunsaaret, joita on kuusi. Kaakossa Sokoniemen jatkeena ovat Lehtosaaret, joita on kaikkiaan 13. Yksittäisinä saarina ovat Antinsaari järven kaakkoispäässä sekä Lapinsaari ja Koirasaari järven luoteispäässä.

Järvi on luodattu ja siitä on julkaistu syvyyskartat. Sen tilavuus on 21 miljoonaa kuutiometriä eli 0,021 kuutiokilometriä. Järven keskisyvyys on 2,4 metriä ja suurin syvyys on 12,6 metriä. Syvin kohta sijaitsee järvenselän keskellä kulkevassa kolme kilometriä pitkässä pitkittäisessä syvänteessä, jossa on yli kuusi metriä syvää.

Järven rantaviivan pituus on 32 kilometriä, josta saarten rantaviivan yhteispituus on 4 kilometriä. Järven rannat ovat alavaa metsä- tai suomaata. Etelärannalla huomiota kiinnittää laaja avosoista muodostuva Kilposuon alue, joka on rauhoitettu. Rannoille on rakennettu alle 20 vapaa-ajan asuntoa. Sonkajärven ja Kajaanin välinen kuntaraja jakaa järven lähes puoliksi.

## Vesistösuhteet
Järvi sijaitsee Vuoksen vesistössä (vesistöaluetunnus 04) Iisalmen reitin valuma-alueen (04.5) Sonkajärven reitin valuma-alueella (04.58), jonka Raudanjoen valuma-alueeseen (04.585) järvi kuuluu. Järven vedenpinnan korkeus on 158,9 metriä mpy.

Raudanveden valuma-alue on vesistöalueensa latva-alueita ja järvi saa pääosan vedestään Venejoesta, joka laskee suoraan Venejärvestä (222 ha), ja Leväsenjoesta, joka laskee lyhyenä jokena suoraan Leväsestä (162 ha). Valuma-alueen muut järvet ja lammet laskevat näihin yläpuolisiin vesistöihin paitsi eräät seuraavassa mainitut. Sokolahteen laskee Ruijunpuro, jonka valuma-alueella sijaitsevat Ruijunlammit, Etelälahteen laskee Kokkopuro, jonka valuma-alueella sijaitsevat Alimmainen- ja Ylimmäinen Kokkolampi. Raudanveden laskujoki on Raudanjoki, joka virtaa Raudanlammin läpi matkallaan Sukevanjärveen Sukevalla.

## Lähteet
Umbra SDK

**Umbra SDK** on Umbra Softwaren grafiikkapintojen optimointiin tarkoitettu väliohjelmisto, jota käyttävät useat laajalti tunnetut peliohjelmistot ja -talot. Ohjelmisto on kehitetty *näkyvyysoptimointiin* ja piilotettujen pintojen poistamiseen (), jolla voidaan vähentää renderöintitarvetta huomattavasti.

Tuotteen historia on Hybrid Graphicsin dPVS () *näkyvyysoptimointituotteessa*, jonka Umbra Software osti vuonna 2006.

Umbra SDK on saatavilla useille alustoille ja sitä käytetään muun muassa *[[The Witcher 3: Wild Hunt]]* -pelissä.

Ohjelmisto voidaan integroida pelimoottorien kuten Unreal Engine 4:n kanssa lopulliseen tuotteeseen.

; dPVS
Kehitys perustui nimellä *SurRender Umbra* Timo Ailan työhön Ville Miettisen kanssa yhteistyössä. Tuote nimettiin uudestaan *dPVS* jotta se erottuu *SurRender Enginestä*.

## Lähteet

## Aiheesta muualla
* Umbra 3D
Väliohjelmisto

**Väliohjelmisto** () on ohjelmistokomponentti, joka toimii osien tai sovelluksien välisenä rajapintana tai palveluna.
Käytännössä termiä käytetään myös laajemmin eri toiminnallisuuksien toteuttavista ohjelmakomponenteista.
Termiä sanotaan käytettävän järjestelmäohjelman ja sovellusohjelman tai kahden sovellusohjelman välillä toimivasta ohjelmasta.

Termin varhaisin käyttö on vuodelta 1968 Naton ohjelmistokehityskonferenssista, josta on julkaistu raportti tammikuussa 1969.

## Esimerkit
Esimerkkejä väliohjelmistoista ovat JDBC ja ODBC -ajurit, J2EE, .NET ja CORBA -alustat.

## Lähteet
Crux gemmata

***Crux gemmata*** (jalokiviristi) on latinankielinen termi, jolla viitataan jalokivillä koristeltuihin risteihin. Ristit olivat tyypillisiä myöhäisantiikin ja varhaiskeskiajan taiteessa.

Tunnettuja jalokiviristejä ovat esimerkiksi Justinus II:n risti (500-luku, Vatikaanin museot), Lothairin risti (900-luku) ja Mathilden risti (1000-luku, Essenin tuomiokirkko).

## Kuvia

kuva:Aachen Germany Domschatz Cross-of-Lothair-01.jpg|Lothairin risti
kuva:Oviedo croix Victoire.jpg|Asturialainen voitonristi 900-luvulta
kuva:Theophanukreuz.jpg|Theophanun risti 1000-luvulta
kuva:Weltliche Schatzkammer Wien (179).JPG|Pyhän saksalais-roomalaisen keisarikunnan kruununjalokiviin kuuluva *Reichskreuz*

## Lähteet

## Aiheesta muualla
Maksumuuri

**Maksumuuri** on verkossa oleva este, joka sallii tietyn verkkosisällön käyttämisen vain maksua vastaan. Sanomalehtien ja aikakauslehtien verkkoversiossa eli verkkolehdissä se on yleinen.

Suomessa Helsingin Sanomat ja Kauppalehti pystyttivät ensimmäisenä maksumuurit vuonna 2012. Muualla maailmassa maksumuureja on käytetty jo 1990-luvulta lähtien. Ensimmäinen merkittävä maksumuuria hyödyntänyt lehti oli The Wall Street Journal vuonna 1997.

Paperijulkaisun tilaushintaan voi sisältyä lukuoikeus maksumuurin takana olevaan sisältöön. Maksumuuri voi toimia siten, että maksulla saa kaiken sisällön käyttöönsä määräajaksi, tai siten, että maksua vastaan voi ladata yksittäisen artikkelin luettavaksi. Joillain lehdillä, esimerkkinä The Times, koko verkkosisältö on maksumuurin takana. Tällaista maksumuuria kutsutaan "kovaksi" maksumuuriksi. Jos osa sisällöstä (esimerkiksi määrään tai sisällön tyyppiin pohjautuen) on saatavilla ilmaiseksi, muuria kutsutaan "pehmeäksi" maksumuuriksi.

Vuonna 2015 noin kolmasosalla suomalaisista päivittäin julkaistavista lehdistä oli käytössä maksumuuri. Vain yhdellä lehdellä (Iisalmen Sanomat) oli kova maksumuuri käytössä.

## Lähteet
Mongolian presidentinvaali 2017

**Mongolian presidentinvaali 2017** järjestettiin 26. kesäkuuta 2017. Istuva presidentti Tsahiagiin Elbegdorž oli valittu ensimmäistä kertaa vuonna 2009 ja uudestaan vuonna 2013 joten hän ei saanut asettua kolmatta kertaa ehdolle. Ensimmäistä kertaa kukaan ehdokkaista ei saanut ensimmäisellä kierroksella yli 50% ääniosuutta, joten vaaleissa järjestettiin toinen kierros kahden eniten ääniä saaneen ehdokkaan, Haltmaagiin Battulgan ja Mijeegombyn Enhboldin kesken.

## Ehdokkaat
Kolme poliittista puoluetta asetti ehdokkaita presidentinvaaleihin: Mongolian Kansanpuolue, Demokraattinen puolue ja Mongolian kansan vallankumouspuolue. 

Miyeegombyn Enkhbold edusti Mongolian kansanpuoluetta. Hän oli toiminut Mongolian pääministerinä vuosina 2006–2007.

Khaltmaagiin Battulga edusti Demokraattista puoluetta. Taustaltaan Battulga on judoka.

Mongolian kansan vallankumouspuolue oli valinnut alun perin ehdokkaakseen Nambaryn Enkhbayarin 5. toukokuuta pidetyssä kokouksessa. Mongolian äänikomissio kieltäytyi antamasta Enkhbayarille ehdokkuutta tämän pitkän rikoshistorian vuoksi. Lisäksi Enkhbayar ei ollut viettänyt viittä edellistä vuotta Mongoliassa, vaan oli ollut osan ajasta ulkomailla. Tämän vuoksi puolue päätyi valitsemaan ehdokkaakseen Sainkhuugiin Ganbaatarin.

## Äänestäminen
Ensimmäisellä kierroksella kolmanneksi eniten ääniä saanut Sainkhüügiin Ganbaatar kieltäytyi hyväksymästä tulosta väittäen, että häneltä puuttuu ääniä. Ganbaatar olisi tarvinnut 1&nbsp;849 ääntä enemmän päästäkseen toiselle kierrokselle.

Toisella kierroksella Battulga valittiin presidentiksi selkeällä äänienemmistöllä. Sant Maral -järjestön edustaja Luvsanvandan Sumati kommentoi presidentinvaaleja todeten, että yksikään ehdokkaista ei sovi presidentiksi. Sumati myös kritisoi vaaleja huonoimmiksi Mongoliassa järjestetyiksi vaaleiksi.

## Tyhjien äänten käyttäminen äänestyksessä
Mongolian presidentinvaaleissa oltiin ensimmäistä kertaa tilanteessa, jossa äänestys meni toiselle kierrokselle. Mongolian keskusäänestystoimistolla ei ollut antaa selkeää ohjetta pudonneiden ehdokkaiden kampanjoinnista. Ensimmäisellä kierroksella pudonnut Sainkhuugiin Ganbaatar käytti tätä puutetta hyväkseen kehottamalla ihmisiä äänestämään tyhjää, jotta kumpikaan jäljellä olevista ehdokkaista ei saisi yli 50% ääniosuutta. 

Toisella kierroksella tyhjiä äänestyslippuja palautettiin 99&nbsp;494 kappaletta, joka oli 8,23% äänimäärästä.

## Ensimmäisen kierrokset tulokset

### Alueittain

### Ulaanbaatarin duuregit

## Toisen kierroksen tulokset

### Alueittain

### Ulaanbaatarin duuregit

## Vaalien tulokset kootusti

Battulga vannoi virkavalansa 10. heinäkuuta 2017 ja painotti virkaanastujaispuheessaan maan teollistumisen vauhdittamista ja korruption kitkemistä. Lisäksi hän sanoi tekevänsä töitä sen eteen, että Mongolialla olisi mahdollisimman hyvät suhteet molempiin naapureihinsa: Venäjään ja Kiinaan..  

## Lähteet
Queenie Chan

**Queenie Chan** (s. 1980 Hongkong, Kiina) on kiinalais-australialainen mangapiirtäjä.

Hongkongilaissyntyinen Chan muutti kuusivuotiaana vanhempiensa mukana Australiaan. Hän opiskeli yliopistossa tietojärjestelmiä ja piirsi samalla mangaa. Hän teki vuonna 2004 sopimuksen mangakustantaja Tokyopopin kanssa pitkän piirrosromaanin tekemisestä. Siitä tuli *Dreaming*-sarjan ensimmäinen osa. Se on yliluonnollinen jännityskertomus kaksossisaruksista, jotka huomaavat, että heidän kaukana maaseudulla sijaitsevassa koulussaan on vallalla pahuus. Hän hyödyntää siinä Australian alkuperäisasukkaiden käsitteitä. Sarja on ilmestynyt suomeksi vuosina 2007–2008.

Chan on tehnyt yhteistyössä Dean Koontzin kanssa *[[Odd Thomas]]* -sarjakuvaromaanisarjaa, johon kuuluvat *In Odd We Trust* (2008), *Odd Is On Our Side* (2010) *House of Odd* (2012). Ne nousivat New York Timesin myydyimpien sarjakuvien listalle.

Chan on tehnyt vuodesta 2015 alkaen kolmiosaista sarjakuvaromaania *Fabled Kingdom*, jonka päähenkilö on Celsie-niminen "punahilkka", joka asuu isoäitinsä kanssa keskellä metsää. Kirjassa on piirroskuvien lisäksi proosatekstiä. Sarjan toinen osa oli vuonna 2017 Ledger-palkinto-ehdokkaana. Hän piirtänyt myös lyhyitä sarjakuvakertomuksia, lähinnä sydneyläisen Bento Comicsin antologiasarjaan.

## Suomennetut teokset
* *[[The Dreaming (manga)|The Dreaming]]*. Osa 1, toimittanut Janne Suominen, suomentanut Suvi Mäkelä. Tampere: Egmont, 2007. .
* *The Dreaming*. Osa 2, toimittanut Janne Suominen, suomentanut Suvi Mäkelä. Tampere: Egmont, 2007. .
* *The Dreaming*. Osa 3, toimittanut Janne Suominen, suomentanut Suvi Mäkelä. Tampere: Egmont, 2008. .

## Lähteet

## Aiheesta muualla
* Queenie Chanin kotisivu 
* An interview with Queenie Chan conducted at Silverbulletcomicbooks.com 
*
Ledger-palkinto

**Ledger-palkinto** (*Ledger Awards*) on australialainen sarjakuvapalkinto. Palkinto on perustettu vuonna 2005. Se on sittemmin kokenut useita muutoksia. Alkuun palkintoja myönnettiin useissa sarjoissa, kuten vuoden verkkosarjakuva, vuoden antologia, vuoden saavutus ja niin edelleen. Vuodesta 2008 alkaen on jaettu pronssinen, hopeinen ja kultainen Ledger, ja vuodesta 2014 alkaen on kunkin Ledgerin saaja valittu yhdeltä lyhyeltä listalta.

## Lähteet

## Aiheesta muualla
* Ledge Awards
Timo Tuomi

**Timo Tuomi** (s. 5. tammikuuta 1960 Helsinki) on suomalainen jääkiekkovalmentaja. Hän valmensi ruotsalaisen Mora IKn A-junioreita Ruotsin SuperElit-liigassa kaudella 2016–2017. Tämän ohessa hän on toiminut Espanjan alle 18-vuotiaiden ja alle 20-vuotiaiden valmennusryhmissä usean vuoden ajan. Kotimaassa Tuomi valmensi viimeksi Forssan Palloseuran Mestis-joukkuetta kauden 2006–2007 päätteeksi. Hän korvasi tuolloin maaliskuussa Karri Kiven. Tuomen pelaajaura loppui Forssan Palloseuran C-junioreihin.

Ensimmäisen valmennuspestinsä Tuomi sai II Divisioonan Jyväskylän Diskoksesta kaudella 1993–1994. Kaudella 1995–1996 Tuomi valmensi ensimmäisen kerran Forssan Palloseuran edustusjoukkuetta I-divisioonassa. Kaudella 1997–1998 Tuomi valmensi ensimmäistä kertaa pääsarjatasolla toimiessaan Lukon päävalmentajana. Tämän ohessa hän valmensi myös Suomen alle 16-vuotiaiden maajoukkuetta. Tuomi jatkoi seuraavankin kauden sekä Lukon että myös 1981 syntyneen ikäluokan maajoukkueen valmennustehtävissä. Kaudella 1999–2000 Tuomi valmensi päätoimisesti 1981 syntyneiden alle 18-vuotiaiden maajoukkuetta.

Kaudet 2000–2001 ja 2001–2002 Tuomi toimi Bluesin liigajoukkueen päävalmentajana. Kaudelle 2002–2003 Tuomi sai pestin Japanin maajoukkueen päävalmentajaksi. Japanin jälkeen Tuomi piti yhden sapattivuoden valmentamisesta, kunnes palasi Suomeen FPS:n Mestisjoukkueen päävalmentajaksi. Kauden 2005–2006 Tuomi valmensi Ilveksen A-junioreita. Vuoden 2007 maaliskuussa Tuomi kutsuttiin paikkaamaan erotetun Karri Kiven jättämää aukkoa FPS:n päävalmentajana. Tämä pätkäpesti jäi ainakin toistaiseksi Tuomen viimeiseksi valmennustehtäväksi Suomessa.

Kaudelle 2010–2011 Tuomi kutsuttiin Espanjan jääkiekkoliiton palvelukseen maan alle 18- ja alle 20-vuotiaiden maajoukkueiden apuvalmentajaksi. Molempien joukkueiden päävalmentajana toimi 
ruotsalainen Malte Steen. Kaudella 2011–2012 Tuomi toimi Espanjan juniorimaajoukkueiden General Managerina ja sen ohessa kanadanitalialaisen Luciano Basilen apuvalmentajana Espanjan miesten maajoukkueessa. Kaudella 2013–2014 Tuomi toimi Espanjan alle 18-vuotiaiden maajoukkueen päävalmentajana ja sen ohessa sekä 20-vuotiaiden että miesten joukkueen apuvalmentajana. Kaudella 2014–2015 Tuomi valmensi Espanjan jääkiekkomaajoukkuetta universiadeissa ja toimi sen ohella apuvalmentajana sekä alle 18-vuotiaiden että 20-vuotiaiden maajoukkueissa. Seuraavalla kaudella hän jatkoi alle 18-vuotiaiden joukkueessa apuvalmentajan tehtävissä mutta sai 20-vuotiaiden joukkueen vetovastuun. Kaudelle 2016–2017 Tuomi palasi seurajoukkuevalmennuksen pariin otettuaan vastaan Mora IK:n A-junioreiden päävalmentajan tehtävät. Sen ohessa hän toimi myös Espanjan alle 18-vuotiaiden maajoukkueen päävalmentajana.
Espanjan alle 18-vuotiaiden maajoukkue sijoittui vuoden 2012 kisoissa pronssille ja on sen jälkeen ollut viidesti peräkkäin hopealla II divisioonan B-lohkossa. Alle 20-vuotiaiden maajoukkue putosi II divisioonan A-lohkosta B-lohkoon vuoden 2013 kisoissa ja on sen jälkeen ollut B-lohkossa neljästi peräkkäin hopealla.

## Lähteet
* Timo Tuomen valmentajaprofiili Eliteprospects -sivustolla

### Viitteet
Yhtyneet Harja- ja Sivellintehtaat

**Oy Yhtyneet Harja- ja Sivellintehtaat** oli Turussa vuoteen 1971 saakka toiminut harjoja ja siveltimiä valmistanut yritys, joka oli 1900-luvun alussa Pohjoismaiden suurin alallaan. Se toimi 90 vuotta Turun Länsirannan kaupunginosassa Kalastajankadun ja nykyisin matkustajasatamaan johtavan rautatien välissä. Vuodesta 1978 saakka tehtaan tiloissa on toiminut Turun museokeskus.

Yhtyneet Harja- ja Sivellintehtaat muodostui vuonna 1924 Johan Algot Hartmanin ja monella teollisuusalalla toimineen Edvard Åströmin harjanvalmistusyritysten fuusiossa. Hartman oli perustanut Harjateollisuus Oy:n vuonna 1918 Raunistulan Konsantie 12:n kellarikerrokseen. Vuonna 1924 hän osti yhtiökumppaninsa Einar Mattssonin kanssa vuonna 1881 perustetun Ab Åströms Fabriker Oy:n omistaman harja- ja sivellintehtaan Turun Kalastajankadulta, ja uuden yrityksen nimeksi tuli Yhtyneet Harja- ja Sivellintehtaat.

Tehtaan puurakennusten tuhouduttua talvisodan pommituksissa Kalastajankadulle rakennettiin tiilestä uudet kolmikerroksiset tehdastilat vuosina 1940–1942. Tehtaan muodostivat puutyöosasto, harja- ja sivellinosasto, hiussivellinosasto ja harjasitomo. Tuotteiden runkoaineina käytettiin haapaa, koivua ja mäntyä, harjaskuituina sianharjaksia, hevosen häntäjouhia, lehmän häntäkarvoja, oravanhäntiä ja erilaisia koti- ja ulkomaisia kasviskuituja.

Harja- ja sivellintehtaan toiminta päättyi kokonaan vuonna 1971. Se työllisti 1960-luvun lopulla noin sata henkilöä. Tuotannon loputtua tiloja käytettiin Höyrylaivaosakeyhtiö Boren varastona. Vuodesta 1978 alkaen tiloissa on toiminut Turun maakuntamuseo. 2010-luvun lopulta alkaen tehdasrakennusten naapurustoon rakennetaan Linnanfältin puukerrostaloalue.

Yhtiön toimitusjohtajana ja hallituksen puheenjohtajana noin 30 vuoden ajan toimi Einar Mattsson (1892–1953). Yhtiön viimeisenä toimitusjohtajana toimi vuodesta 1953 Ralf Einar Mattsson. Hallituksen puheenjohtajana 1960-luvun lopulla toimi Bertil Holmström.

## Lähteet

## Aiheesta muualla
*Yhtiön hinnastoja yms. digitoituina Kansalliskirjaston sivustolla
Teuvo Mankonen

**Teuvo Kalervo Mankonen** (16. elokuuta 1931 Loviisa – 2. joulukuuta 2017 Loviisa) oli suomalainen nyrkkeilijä ja kunnanvaltuutettu.

Mankonen voitti SM-kultaa 71-kiloisten sarjassa vuonna 1951 ja 75-kiloisissa vuosina 1953, 1961 ja 1962 sekä SM-hopeaa 71-kiloisissa 1951 ja 75-kiloisissa 1954. Maajoukkueessa Mankonen nyrkkeili 1950- ja 1960-luvulla yhteensä 11 kertaa. Urheilu-uransa jälkeen hän toimi myös nyrkkeilyvalmentajana. Hän valmensi muun muassa Eva Wahlströmiä. Mankosen seura oli vuodesta 1960 Loviisan Tor. Aikaisemmat seurat olivat Loviisan Riento ja Kotkan Työväen Palloilijat. Mankonen oli Suomen Nyrkkeilyliiton suurmestari.

Jalkapalloa Mankonen pelasi KTP:n SM-sarjamiehistössä vuosina 1954 ja 1955 sekä Torin valmentajana vuodesta 1963. Vuosina 1963–1970 hän kuului Torin johtokuntaan. Ammatiltaan Mankonen oli muurari.

Mankonen toimi Loviisan kaupunginvaltuustossa vuosina 1969–1988 ja kaupunginhallituksen puheenjohtajana vuosina 1998–2004. Hän edusti SDP:tä. Vuonna 2012 hän sai Suomen liikuntakulttuurin ja urheilun ansiomitalin kultaisin ristein.

## Lähteet
Astral Studio

**Astral Studio** on Tampereen Epilässä sijaitseva musiikkistudio, joka perustettiin vuonna 2007. Se markkinoi itseään Pirkanmaan kotoisimpana studiona, joka on erikoistunut yhtyeäänityksiin sekä tuotantoon.

Studiossa albumeita ovat äänittäneet mm. Ghost Voyage, Hard Action, Katra, Maija Moisio ja Tryer.

## Lähteet

## Aiheesta muualla
* Kotisivu
Formula 3000 -kausi 2004

**Formula 3000 -kausi 2004** oli FIA:n International Formula 3000 -sarjan 20. ja viimeinen kausi. Kausi alkoi 24. huhtikuuta Italian San Marinosta ja päättyi 11. syyskuuta Italian Monzaan. Kilpailut ajettiin Formula 1 -sarjan kisaviikonloppujen yhteydessä. Kausi jäi viimeiseksi sillä sarjan korvasi vuonna 2005 GP2-sarja.

Kauden mestaruuden voitti italialainen Vitantonio Liuzzi. Toiseksi sijoittui italialainen Enrico Toccacelo ja kolmanneksi hollantilainen Robert Doornbos.

## Tallit ja kuljettajat

## Kilpailukalenteri

## Mestaruuspisteet
### Kuljettajat
Revolver Studio

**Revolver Studio** on Vantaan Myyrmäessä sijaitseva äänitysstudio. Se toimi aikaisemmin Tikkurilassa ja aloitti toimintansa vuonna 1994. Studio on erikoistunut musiikin äänittämiseen, editointiin, miksaukseen sekä masterointintiin, minkä lisäksi se tekee jälkiäänityksiä eli dubbauksia televisio- ja elokuvatuotantoihin. Studion päällikkönä toimii Asko Ahonen.

Studion asiakkaina ovat olleet muun muassa Joel Hallikainen, Tapani Kansa, Tommi Läntinen, Kirka, Muska ja Kake Randelin. Studiossa dubattuja elokuvia ja sarjoja ovat muiden muassa *[[Muumi ja vaarallinen juhannus]]*, *[[Muumi ja punainen pyrstötähti]]*, ''Veljeni Leijonamieli'', *[[Keksijäkylän Lotta]]*, *[[Viiru ja Pesonen]]*, *[[Pipsa Possu]]*, *[[Ryhmä Hau]]* ja ''Kaapo''.

## Lähteet

## Aiheesta muualla
* Kotisivu
Formula 3000 -kausi 2003

**Formula 3000 -kausi 2003** oli FIA:n International Formula 3000 -sarjan 19. kausi. Kausi alkoi 20. huhtikuuta Italian San Marinosta ja päättyi 13. syyskuuta Italian Monzaan. Kilpailut ajettiin Formula 1 -sarjan kisaviikonloppujen yhteydessä.

Kauden mestaruuden voitti ruotsalainen Björn Wirdheim. Toiseksi sijoittui brasilialainen Ricardo Sperafico ja kolmanneksi italialainen Giorgio Pantano.

## Tallit ja kuljettajat

## Kilpailukalenteri

## Mestaruuspisteet
### Kuljettajat
Jonathan Wrather

**Jonathan Paul Wrather** (s. 16. maaliskuuta 1969) on englantilainen näyttelijä. Hän on näytellyt muun muassa Joe Carterin roolissa *[[Coronation Street]]issä* (2002–2003) ja narsisti Pierce Harrisin roolissa *[[Emmerdale]]ssa* (2016–2017). 

Wrather on vieraillut useissa televisiosarjoissa, kuten *[[Sairaalaelämää]]* (1999, 2009, 2015), *[[Fitz ratkaisee]]*, *Clocking Off*, *Bob & Rose*, *Fat Friends*, *The Fugitives*, *[[Bones]]*, *[[Hiljainen todistaja]]*, *[[Waterloo Roadin koulu]]* ja *Jo*.

Wrather opiskeli näyttelemistä arvostetussa Royal Academy of Dramatic Artissa, ja hän on näytellyt muun muassa West Endin teattereissa.

## Aiheesta muualla
*
Kuhmukirpat

**Kuhmukirpat** (*Aphthona*) on lehtikuoriaisten (Chrysomelidae) heimoon kuuluva suku. Sukuun kuuluu maailmanlaajuisesti noin 300 lajia. Suomessa on havaintoja suvun viidestä lajista.

## Lajeja
*Aphthona abdominalis
*Aphthona pallida
*Keltakuhmukirppa (*Aphthona lutescens*)
*Aphthona nigriceps
*Aphthona violacea
*Aphthona pygmaea
*Aphthona atrocaerulea
*Aphthona venustula
*Tyräkkikirppa (*Aphthona euphorbiae*)
*Kurjenmiekkakirppa (*Aphthona nonstriata*)
*Rimpikirppa (*Aphthona erichsoni*)

## Aiheesta muualla
*Laji.fi: Kuhmukirpat (''Aphthona'')
*ITIS: Aphthona 
*UniProt: Taxonomy - Aphthona (leafy spurge flea beetles) 
*University of Michigan, Animal Diversity Web (ADW): Aphthona  
*Bug Guide: Aphthona 
*Bug Guide: Aphthona kuvia 
*Global Biodiversity Information Facility (GBIF): Aphthona 
*University of Wrocław: Aphthona, värikuvia lajeista 
*Pherobase: Semiochemicals of Genus Aphthona
Bob & Carol & Ted & Alice

**Bob & Carol & Ted & Alice** on Paul Mazurskyn ohjaama yhdysvaltalainen draamakomedia vuodelta 1969. Elokuvan käsikirjoituksen laati Mazursky yhdessä Larry Tuckerin kanssa. Nimiosia näyttelevät Robert Culp (Bob), Natalie Wood (Carol), Elliott Gould (Ted) ja Dyan Cannon (Alice). Elokuva oli Mazurskyn ensimmäinen pitkän elokuvan ohjaustyö.

## Juoni
Vietettyään viikonlopun muodikkaassa parisuhderetriitissä Los Angelesin elokuvapiirejä edustavat Bob ja Carol Sanders päättävät antautua avioliitossaan täydelliselle avoimuudelle, jossa voi harrastaa syrjähyppyjä kunhan kertoo niistä ja kunhan kyse on vain seksistä. He yrittävät käännyttää ryhmäseksiaatteelleen myös heitä konservatiivisemman pariskunnan, Ted ja Alice Hendersonin, mutta he suhtautuvat Bobin ja Carolin uusiin ajatuksiin pidättyvämmin.

## Vastaanotto ja myöhempi arvostus
Elokuva sai suopean vastaanoton sekä kriitikoilta että yleisöltä ja nousi Yhdysvalloissa vuoden 1969 viidenneksi tuottoisimmaksi. Natalie Wood otti riskin ja vaihtoi 750&nbsp;000 dollarin kertakorvauksensa lipputuloista riippuvaiseksi sopimukseksi ja ansaitsi elokuvalla seuraavien vuosien kuluessa viitisen miljoonaa dollaria. Elokuva sai neljä Oscar-ehdokkuutta, kaksi Golden Globe -ehdokkuutta ja kaksi Bafta-ehdokkuutta.

Paula Talaskivi ei *[[Helsingin Sanomat|Helsingin Sanomien]]* ensi-iltakritiikissään lämmennyt Mazurskyn esikoisohjaukselle. Hänestä elokuva ei muodikkaasta ja provokatiivisesta aiheestaan huolimatta ole oikein mitään kunnolla, vaan ihmisten keskeisen avoimuuden asia tarjotaan katsojalle ”tuiki lapsellisesti, ulkokohtaisesti ja teennäisesti”. Hänen loppuvaikutelmakseen jäi ”paljon melua tyhjästä”.

Elokuvan suosion myötä ABC-televisioverkko tuotti esityskaudella 1973–1974 lähetetyn samannimisen tilannekomediasarjan, jossa pääosia esittivät Anita Gillette, Robert Urich, David Spielberg ja Anne Archer. Toisen pariskunnan nuorta tytärtä esitti Jodie Foster.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Ääniraita
Elokuvan ääniraidan on tehnyt Quincy Jones.

## Lähteet

## Aiheesta muualla
*
Eleven

**Eleven**, syntymänimeltään **Jane Ives**, nykyään **Jane Hopper** on kuvitteellinen hahmo yhdysvaltalaisessa televisiosarjassa *[[Stranger Things]]*. Hahmon ovat luoneet Dufferin veljekset ja häntä näyttelee englantilainen Millie Bobby Brown.

## Elämänkerta
Elevenin äiti on Teresa "Terry" Ives, joka oli osallistunut MK-Ultra-projektiin. Eleven näyttää syntyneen psykokineettisen voiman kanssa. Eleven vietiin äidiltään ja joutui Hawkinsin kaupungin laboratorioon tutkittavaksi. Eleven kuitenkin vahingossa myös avasi portin niin sanottuun ylösalaiseen maailmaan, mihin nuori poika Will Byers pian katoaa. 

Pian Eleven kuitenkin onnistuu pakenemaan laboratoriosta ylösalaisen maailman kautta, ja hän löytää poikia, jotka ovat etsimässä ystäväänsä, Will Byersia. Yksi pojista on nimeltään Mike, ja hän alkaa luoda Eleveniin vahvaa sidettä. Ei mene kauaakaan, kuin Eleven kertoo tietävänsä missä Will on, ja pian Mike alkaa kiinnostua hänestä. Heidän nähdään nauttivan toistensa seurasta jo ensimmäisessä kaudessa. Toisessa kaudessa Elevenin ja Miken ensisuudelma tapahtuu snowball tanssiaisissa. 
Kolmannessa kaudessa näemme Elevenin ja Miken selvästi olevan kiinnostuneita toisistaan, ja kolmannen kauden avaus kohta, eli intron jälkeen nähdään Mike ja El pussailemassa Elin sängyllä. Hopperille he jäävät kuitenkin kiinni siitä. He todella ovat rakastuneita.
The Spirit of 1939...

**The Spirit of 1939...** on suomalaisen RAC-yhtye Pig Killerin ainoaksi jäänyt studioalbumi, joka julkaistiin vuonna 1996.

Albumi on omistettu talvisodassa taistelleille suomalaisille sotilaille.

## Kappaleet
Kaikki kappaleet kirjoittanut Pig Killer, ellei toisin mainittu.

#
#
#
#
#
#
#
#
#
#
#
#

## Lähteet

## Aiheesta muualla
* ''The Spirit of 1939'' discogs.com -sivustolla
Formula 3000 -kausi 2002

**Formula 3000 -kausi 2002** oli FIA:n International Formula 3000 -sarjan 18. kausi. Kausi alkoi 30. maaliskuuta Brasiliasta ja päättyi 14. syyskuuta Italian Monzaan. Kilpailut ajettiin Formula 1 -sarjan kisaviikonloppujen yhteydessä.

Kauden mestaruuden voitti ranskalainen Sébastien Bourdais. Toiseksi sijoittui italialainen Giorgio Pantano ja kolmanneksi tšekkiläinen Tomáš Enge.

## Tallit ja kuljettajat

## Kilpailukalenteri

## Mestaruuspisteet
### Kuljettajat

## Lähteet
Külüg-kaani

**Külüg-kaani** (; 4. elokuuta 1281 Khanbaliq – 27. tammikuuta 1311 Khanbaliq) oli Kiinan Yuan-dynastian kolmas keisari (1307–1311). Lisäksi hän oli mongolivaltakunnan seitsemäs suurkaani, mutta valtakunnan hajoamisen takia jälkimmäinen arvonimi oli vain nimellinen. Kiinan keisarina hänen hallitsijanimensä oli **Wuzong** ().

Külug-kaani syntyi Khanbaliqissa eli nykyisessä Pekingissä 4. elokuuta 1281. Hänen isänsä oli Darmabala, jonka isä puolestaan oli Kublai-kaanin toinen poika Zhenjin. Koska Külüg-kaanin sedällä Temür-kaanilla ei tammikuusta 1306 lähtien ollut miespuolista perijää, Külügia pidettiin mahdollisena seuraajana. Temürin kuoltua vuonna 1307 tämän leski nimitettiin valtionhoitajaksi ja Temürin serkku Ananda, joka oli muslimi, yritti uudeksi Kiinan keisariksi. Ananda oli suosittu prinssi, jota muun muassa monet virkamiehet tukivat. Külügin tukijat kuitenkin pidättivät ja teloittivat Anandan, ja Külüg-kaani kruunattiin Yuan-dynastian keisariksi kesäkuussa 1307. Hän nimitti kruununperijäkseen nuoremman veljensä Buyantu-kaanin. Külüg-kaanin lyhyt valtakausi kesti alle neljä vuotta, ja sitä leimasivat taloudelliset vaikeudet. Hän kuoli yllättäen vuonna 1311 ollessaan vain 29-vuotias.

## Lähteet
Marie Steiner

**Marie Steiner** (o.s. von Sivers, 14. maaliskuuta 1867 Włocławek – 27. joulukuuta 1948 Beatenberg, Sveitsi) oli Rudolf Steinerin toinen puoliso ja tämän teosten julkaisija sekä toimittaja.

## Tausta
Marie von Sivers syntyi Venäjän keisarikuntaan kuuluneessa puolalaisessa Włocławekin kaupungissa ja varttui lähinnä Pietarissa. Perhetaustaltaan hän oli saksalais-balttilaista aatelissukua. Nuoruudessaan hän opiskeli muun muassa Pariisissa näyttelemistä ja lausumista.  

## Suhde Rudolf Steineriin
Marie von Sivers tutustui teosofiaan toimiessaan Eduard Schuren teosten saksantajana. Hän osallistui vuodesta 1900 alkaen Rudolf Steinerin luennoille. Seuraavana vuonna hän ehdotti tälle läntiseen okkultismiin pohjautuvan liikkeen perustamista. 

Marie von Sivers kustansi Steinerin teoksia ja järjesti tämän luentomatkoja. Steinerin ensimmäinen puoliso kuoli vuonna 1911; Marie ja Rudolf Steiner vihittiin jouluaattona vuonna 1914. Marie Steiner kehitti steinerilaisen puheenmuodostuksen sekä eurytmiaksi kutsumansa liikekielen, joka on nykyään keskeinen osa antroposofiaa ja steinerpedagogiikkaa.

Rudolf Steinerin kuoltua vuonna 1924 Marie Steiner peri tämän kirjallisen jäämistön ja julkaisi seuraavan kahdenkymmenen vuoden aikana yli viisisataa julkaisua lähinnä pikakirjoituksella tallennetuista luennoista. Marie Steinerin ja antroposofisen lääkinnän kehittäjän Ita Wegmanin ristiriitojen vuoksi lääkintä ja iso osa englantilaisista sekä hollantilaisista liikkeen jäsenistä irtautuivat Antroposofisen seuran ohjauksesta.

Marie Steiner kuoli 27. joulukuuta 1948 Beatenbergissa Sveitsissä.

## Lähteet
Töölöntori

**Töölöntori** () on tori Helsingissä Taka-Töölössä Runeberginkadun ja Topeliuksenkadun risteyksessä. Se rajoittuu Runeberginkadun, Tykistönkadun, Töölöntorinkadun ja Sandelsinkadun väliin. 

Useimmat talot Töölöntorin ympärillä ovat umpikorttelitaloja, jotka on rakennettu 1930-luvulla. Taka-Töölön 1930-luvun alun asuin­kerros­talo­arkkitehtuurissa on vaikutteita klassismista ja art deco -tyylistä sekä myös funktionalismista. Torin kohdalla Runeberginkadun toisella puolella sijaitsee Kulttuuritalo Sandels, jonka naapurina on myös Töölön kirkko.

Tori oli merkittynä jo Töölön vuosina 1906 ja 1916 vahvistetuissa asemakaavoissa. Aluksi sen nimenä oli Iso tori tai Isotori (), mutta vuonna 1928 se sai nykyisen nimensä.

Torilla on torikauppaa maanantaisin klo 6.30–14 ja tiistaista lauantaihin klo 6.30–18.

Raitiovaunulinja viidellä oli päätepysäkki Töölöntorilla vuosina 1958–1985.

Sandelsinkadulla Töölöntorin reunalla sijaitseva Alko muutti syyskuussa 2017 tyylinsä nostalgiseksi. Siellä on palvelutiski, jolta myynti tapahtuu vanhaan malliin. Alkon toimitusjohtajana vielä alkuvuodesta 2017 toiminut Hille Korhonen on todennut: "Siihen aikaan, kun Alkossa oli tiskimyymälöitä, rekrytointiohjeissa todettiin, että pitää olla virkamiesmäinen käytös eli ei saanut hymyillä. En tiedä, onnistuuko se tänä päivänä"

## Lähteet

## Aiheesta muualla

*Töölön art deco-porrashuoneet
Toinen maailma (televisio-ohjelma)

**Toinen maailma** () on vuonna 2016 valmistunut tanskalainen koko perheelle suunnattu joulukalenteri. Sarjan ensimmäinen jakso lähetettiin Tanskan DR1-kanavalla 1. joulukuuta 2016 ja uusi jakso lähetettiin joka päivä jouluaattoon asti.

Sarjan kuvaukset alkoivat marraskuussa 2015  ja viimeiset jaksot kuvattiin Egeskovin linnassa 30. kesäkuuta 2016.

Käsikirjoituksen ovat kirjoittaneet Bo Hr. Hansen ja Nikolaj Scherfig, joiden käsiala on myös *Jesus og Josefine* (2003) ja *Mikkel og Guldkortet* (2008). Sarja on ohjannut Lars Kaalund, joka on ohjannut mm. *[[Rita (televisiosarja)|Rita]]*.

## Näyttelijät
* Anna – Fanny Leander Bornedal
* Sara –  Caroline Vedel Larsen
* Annan ja Saran äiti Rikke – Christine Albeck Børge
* Philip – Lars Brygmann
* Janus – Jacob August Ottensten
* Emma – Katrine Lund Filopovich
* Kuningatar – Sofie Gråbøl
* Prinssi – Andreas Jessen

## Lähteet
Lehtori M

**Lehtori M** oli Mainos-television vuonna 1972 tuottama ja esittämä televisiosarja lapsille. Sarja keskittyi koulun opettajien ja oppilaiden, etenkin musiikinopettaja Musan, arkipäivään.

Sarjaa kuvattiin Tapiolan yhteiskoulussa, ja siinä näytteli ammattinäyttelijöiden ohella koulun oppilaita.

## Rooleissa

## Vastaanotto
*Helsingin Sanomien* Jukka Kajavan mielestä Daniel Katzin käsikirjoituksessa käytettiin runkona mitäänsanomatonta koululaishuumoria teennäisen ja köykäisen juonirungon aineksena. ”Perheviihteestä Lehtori Musan tekijöillä näyttää olevan sama käsitys kuin esimerkiksi amerikkalaisilla virkaveljillä: pannaan pelkkää tyhjää jonoon ja siirretaän kuvanauhalle.” Nähtyään jakson jossa kapellimestari Jorma Panula esitteli sinfoniaorkesteria mukavasti jutustellen Kajava ehdotti koko juonirungon hylkäämistä.

## Lähteet
Jean-Claude Arnault

**Jean-Claude Arnault** (s. 15. elokuuta 1946 Marseille, Ranska) on ranskalais-ruotsalainen valokuvaaja, teatteriohjaaja ja kulttuurivaikuttaja. Hänen puolisonsa Katarina Frostenson oli Ruotsin akatemian jäsen tammikuuhun 2019.

## Elämäkerta
60-vuotispäivähaastattelussa Arnault kertoi tulleensa Ruotsiin ensi kerran 1965. Hän työskenteli silloin Uumajassa tukinuitossa ja opetteli ruotsia. Hän palasi Ranskaan ja opiskeli Pariisissa vuonna 1968 vähän ennen opiskelijamellakoita. Vielä samana vuonna hän palasi Ruotsiin opiskelemaan Tukholman Foto & Filmskolaniin, ja hän opiskeli myös Christer Strömholmin ohjauksessa. Hän liikkui Fred Åkerströmin ja Olle Bonniérin lähipiirissä, jotka tutustuttivat hänet ruotsalaisiin kulttuuripiireihin. Vuonna 1978 hän oli perustamassa Stockholms Musikdramatiska Ensemblea, jossa hän toimi ohjaajana. Hän toimi noin vuonna 2009 Ersatz-kustantamon kirjoitussarjan *Ersatz Essay* toimittajana.

Arnault on johtanut yhdessä vaimonsa Katarina Frostensonin kanssa yritystä Forum Jean Claude Arnault HB, jota on rahoittanut muun muassa Ruotsin valtion kulttuurineuvosto. 

### Me too -kohu ja raiskaustuomio
Syksyllä 2017 Ruotsin mediassa esitettiin Me too -liikkeen vanavedessä Arnaultia kohtaan syytöksiä väärinkäytöksistä, ahdistelusta ja raiskauksista, ensin anonyymisti "Kulturprofilen"-nimellä. Dagens Nyheterin mukaan Arnault on vuotanut etukäteen tietoja Nobelin kirjallisuuspalkinnon saajista.
 
Ruotsin akatemia, joka on rahoittanut vuodesta 2010 Arnaultin yrityksen toimintaa vuosittain 126&nbsp;000 kruunulla, katkaisi 23. marraskuuta 2017 kaiken yhteistyön Arnaultin kanssa. Syyksi on ilmoitettu Dagens Nyheterin selvitys Arnaultin käytöksestä sekä hänen käyttäytymisensä Akatemian jäseniä, näiden tyttäriä, puolisoita ja Akatemian kanslian työntekijöitä kohtaan.

Arnault tuomittiin lokakuussa 2018 Ruotsissa käräjäoikeudessa raiskauksesta kahden vuoden vankeuteen. Häntä syytettiin kahdesta raiskauksesta, mutta toinen syyte hylättiin. Päätöksestä valitettiin hovioikeuteen, joka joulukuussa 2018 tuomitsi hänet myös toisesta raiskauksesta ja korotti tuomiota kuudella kuukaudella, kahdeksi ja puoleksi vuodeksi.

## Teokset
* *Överblivet* (valokuvakirja, Katarina Frostensonin kanssa) 1989
* *Vägen till öarna* (valokuvakirja, Katarina Frostensonin kanssa) 1996
* *Endura* (valokuvakirja, Katarina Frostensonin kanssa) 2002

## Palkinnot ja tunnustukset
*2008 – Natur & Kulturs kulturpris
*2010 – Konstnärsnämndenin työskentelyapuraha teatterin parissa työskenteleville
*2015 – Pohjantähden ritarikunnan ritari

## Lähteet
*Jean-Claude Arnault, Wahlström & Widstrand 

### Viitteet
Fenmetratsiini

**Fenmetratsiini** on keskushermostoa stimuloiva aine. Yhdistettä on aiemmin käytetty laihdutuslääkkeenä, mutta se on vedetty markkinoilta väärinkäytön ja riippuvuuden vuoksi. Fenmetratsiini tunnetaan myös lääkenimellä *Preludin*.

## Ominaisuudet, käyttö, laki ja valmistus

Huoneenlämpötilassa fenmetratsiini on nestettä. Sen hydrokloridisuola on kiinteää kiteistä ainetta. Fenmetratsiini on sympatomimeettinen yhdiste ja sillä on keskushermostoa aktivoivia, piristäviä ja ruokahalua vähentäviä ominaisuuksia. Ominaisuudet ovat verrattavissa amfetamiiniin. Fenmetratsiini lisää dopamiinin ja noradrenaliinin vapautumista, mikä aiheuttaa hyvänolon tunnetta. Tämän vuoksi yhdistettä on käytetty viihdekäytössä. Fenmetratsiini tuli markkinoille Yhdysvalloissa vuonna 1954 ja vedettiin pois markkinoilta vuonna 1965 väärinkäytön ja voimakkaan riippuvuusvaikutuksen vuoksi. Erityisesti ainetta väärinkäytettiin 1960- ja 1970-luvuilla. YK on luokitellut fenmetratsiinin huumausaineeksi psykotrooppisia aineita koskevassa yleissopimuksessa vuonna 1971.

Fenmetratsiinin valmistuksen ensimmäisessä vaiheessa propiofenoni bromataan bromipropiofenoniksi. Tämä reagoi N-bentsyylietanoliamiinin kanssa ja muodostuva välituote syklisoidaan fenmetratsiiniksi väkevän rikkihappoliuoksen avulla.
 
:

## Haittavaikutukset
Yleiset haittavaikutukset
* Keskushermosto: Levottomuus, kiihtymys, unettomuus, vapina, huimaus ja päänsärky.
* Sydän ja verenkierto: Sydämen tiheälyöntisyys (takykardia), kohonnut verenpaine, sydämentykytys.
* Ruoansulatuselimistö: Suun kuivuminen, pahoinvointi, ummetus, ripuli ja vatsakivut.
* Muut: Näön hämärtyminen, hikoilu, sukupuolisen halun muutokset (libido).
Vakavat haittavaikutukset
* Psykoottiset reaktiot: Suurilla annoksilla tai pitkäaikaisessa käytössä voi esiintyä harhaluuloja, vainoharhaisuutta ja hallusinaatioita (sekavuustilat).
* Sydänvauriot: Sydämen läppäviat tai keuhkoverenpainetauti (pulmonaalihypertensio).
* Riippuvuus ja vieroitusoireet: Aine aiheuttaa voimakasta psyykkistä riippuvuutta. Käytön lopettaminen voi aiheuttaa masennusta ja väsymystä.
* Yliannostuksen oireet: Sekavuus, paniikki, voimakas levottomuus ja hallusinaatiot.
Lähde: 

## Lähteet
Ӿ

** Ӿ,ӿ ** on kyrillinen kirjain. Sitä käytetään  nivhissä. Se ääntyy /h/. Se on muodostettu kirjaimesta Х lisäämällä siihen poikkiviiva.
Mobira Senator

**Mobira Senator** on Mobiran valmistama autoradiopuhelin. Puhelin on Nokia Oyj:n ensimmäinen. Puhelin painoi 9 800 grammaa, ja se julkaistiin tammikuussa 1982.
## Lähteet
Cesár Sampson

**Cesár Sampson** (s. 18. elokuuta 1983) on itävaltalainen laulaja ja lauluntekijä. Hän edusti Itävaltaa kappaleella "Nobody But You" vuoden 2018 Eurovision laulukilpailussa Lissabonissa. Sampson on aiemmin toiminut Bulgarian vuosien 2016 ja 2017 esitysten taustalaulajana.

## Lähteet
Luettelo Haapajärven julkisista taideteoksista ja muistomerkeistä

**Luettelo Haapajärven julkisista taideteoksista ja muistomerkeistä** sisältää Haapajärven kaupungissa olevat pysyvät patsaat, muistomerkit ja muistolaatat. 

__TOC__

## Julkiset taideteokset, muistomerkit ja muistolaatat

## Lähteet

## Aiheesta muualla
* Haapajärven muistomerkit; KirjastoVirma
Get Down Saturday Night

__NOTOC__
**Get Down Saturday Night** on yhdysvaltalaisen R&B-artistin Oliver Cheathamin kappale, joka julkaistiin vuonna 1983 hänen toisen albuminsa *[[Saturday Night]]* ensimmäisenä singlenä. Saman vuoden keväällä kappale sijoittui Yhdysvaltain R&B-musiikkilistan sijalle 37. sekä Britannian singlelistan sijalle 38. Kappale on esiintynyt videopelin *[[Grand Theft Auto: Vice City]]* ääniraidassa sekä vuoden 2015 elokuvassa *[[Ex Machina]]*.

## Lähteet
The Whispers

**The Whispers** on yhdysvaltalainen vuonna 1964 perustettu yhtye Los Angelesista, Kaliforniasta, joka on julkaissut hittikappaleita 1960-luvun lopulta asti. Yhtye sai nimensä Vocal Group Hall of Fameen vuonna 2003 ja voitti Rhythm and Blues Foundationin *Pioneer Award* -palkinnon vuonna 2008. 

## Jäsenet
### Nykyiset jäsenet
*Wallace ”Scotty” Scott (1964–)
*Walter Scott (1964–)
*Leaveil Degree (1973–)

### Entiset jäsenet
*Marcus Hutson (1964–1992)
*Gordy Harmon (1964–1973)
*Nicholas Caldwell (1964–2016)

## Lähteet
Formula 3000 -kausi 2001

**Formula 3000 -kausi 2001** oli FIA:n International Formula 3000 -sarjan 17. kausi. Kausi alkoi 31. maaliskuuta Brasiliasta ja päättyi 15. syyskuuta Italian Monzaan. Kilpailut ajettiin Formula 1 -sarjan kisaviikonloppujen yhteydessä.

Kauden mestaruuden voitti brittiläinen Justin Wilson. Toiseksi sijoittui australialainen Mark Webber ja kolmanneksi tšekkiläinen Tomáš Enge.

## Tallit ja kuljettajat

## Kilpailukalenteri

## Mestaruuspisteet
### Kuljettajat

## Lähteet
Jerry Calliste Jr.

**Jerry Calliste Jr.** (s. **Gerald C. Calliste Jr.**, 26. marraskuuta 1965 Bronx, New York), joka tunnetaan myös nimellä **Hashim**, on yhdysvaltalainen yrittäjä, johtava tuottaja, lauluntekijä, tuottaja, musiikkikustantaja ja entinen DJ, joka tunnetaan parhaiten kansainväliseksi hitiksi tulleesta vuoden 1983 kappaleestaan ”Al-Naafiysh (The Soul)”.

## Diskografia
### Kappaleet
* ”Al-Naafyish (The Soul)” (Cutting, 1983)
* ”We’re Rocking the Planet” (Cutting, 1984)
* ”Primrose Path” (Cutting, 1986)
* ”UK Fresh 86’ (The Anthem)” (featuring MC Devon) (Streetwave (U.K.), 1986)
* ”I Don’t Need Your Love” (featuring Jai Sims) (Precise, 1987)

## Lähteet